
INTRUNIRILE CONSERVATOARE DIN PROVINCIE 


Tinute în ziua de 19 Aprilie 1898 


Duminica trecută, partidul conser- 
vator a ţinut în maì multe orașe ale 
țerei întruniri publice. 

La lași şi Brăila, d-nii general 
Manu și C. Boerescu aŭ solicitat su- 
fragiele alegătorilor la alegerile par- 
tlale ce se vot face la începutul lu- 
nei viitoare, pentru Senat, iar în alte 
cinci oraşe oratorii au vestejit mai 
ales partidul care în 1894 a avut 
cunoscuta purtare în chestia pronun- 
ciamentului ofițeresc. 

Peste tot locul, aceste intruniri aŭ 
avut un succes desăvirșit. 

Discursurile rostite ai produs o 
adîncă împresie, și aplause furtunoase 
din partea publicului asistent aŭ sub- 
liniat cuvintele oratorilor conservatori. 

Regretăm că nu putem da în în- 
tregul lor discursurile pronunţate, 
şi regretăm mai ales că nu putem 
da nici un rind din unele discursuri, 
neputind căpăta, pînă azi, textul lor. 

Ast-fel ne lipsesc magistralele dis- 
cursuri rostite de dd. G. Panu și C. 
Disescu, la Galaţi și la Turnul Se- 


verin şi ne mai lipsesc discursurile 
t 7I = E u £ 
u-lor M. Vlădescu, Barbu Pălti- 
neanu, N. Procopescu cte. 

Intrunirea s'a ținut în sala Pastia 
la orele 8 seara. 

Dăm aci un rezumat după discur- 
surile d-lor General Manu, N. Ath. 
Popovici și Al. Bădărăi. 


Discursul d-lui general G. Manu 


Oratorul urcindu-se la tribună, în aplau- 

sele prelungite ale adunărei, incepe ast-fel: 
Fosta capitală a Moldovei, leagănul 

Unirei, unul din focarele de lumină ale 
Rominiei, nu putea sta nepăsător la cele 
ce se petrec în ţară cu sistemul de gu- 
vernămiînt actual. Cind vedem că tot ce 
ne este sfint, se compromite; cind ve- 
dem câ tot ce munca a două genera- 
țiuni a clădit în această ţară, se dărimă; 
cind vedem că se pune mină sacrilege la 
toate institutiunile scumpe nouă şi date 
nouă de către noi înşine, datori am fost 
să ne adunăm la o laltă şi să punem cu 
toţii mina, ca să prăvălim de la putere. 
tit mai curind pe acei, ce ne-au dovedit 
răul ce pot face ţărei. Reprezentanţii nos- 
tri în corpurile legiutoare 'şi au făcut 
datoria, dar, minoritate fiind, glasul lor 
a fost copleşit de strigătele majorităţei 
guvernamentale., 

D. general Manu se ocupă apoi de 
-chestia națională, compromisă de liberali, 
precum şi de nerespectarea puterel jude- 
cătoreşti cu ocazia scandalului provocat 
„la Huşi, şi continuă: 

Dacă ast-fel, regimul nu mai Yespectează 
“puterea, judecătorească, să nemai mirăm 
oare, cînd vedem pe puterea legiuitoare 
facind ea singură tot pentru ca să-și pearză 
orice prestigiă ? Lovitura în sec dată prin 
moţiunea de care vorbeam adineauri este 
o adevărată înjosorire a Senatului. Inter- 
pelările în Cameră nu obţinură de la gu- 
ivem nici un răspuns, şi majoritatea, tace! 
' Schimbările de persoane în minister şi 
* schimbarea, chiar de guvern se face fără 

i nici o explicaţiune dată parlamentului și 
acesta tace! Regulamentul Camerei si al 
senatului este făcut pentru a nu fi pă- 
zit, dovadă voturile din Cameră pentru 
prelungirea şedinţelor şi voturilor din Se- 
nat, pentru a proclama adoptarea sai rés- 
pingerea legilor! Iar concediile fără nici 
un motiv, pe care Corpurile legiuitoare şi 
le acord“ şi prelungirile de sesiuni cu di- 
urne pot conveni domnilor mandatari dar 
miesorează mult respectul ce le datorim! 
Să nu uite insă domnii liberali, că tara 
ţine la regimul parlamentar şi datori sun- 
tem cu toţii a le aduce aminte: 

Dar, domnilor, să venim la obiectul 
principal, care a dat loc intrunirea dv. de 
azi. Destăinuirile facute de cătră chiar 
liberali că dinșil prin căpităniile lor, Stur- 
dza şi Cantacuzino, aŭ încurajat pronu- 
ciamentul râţerilor de cavalerie la 1894, 
sunt prea grave, pentru a nu ridica gla- 
sul ţării de indignare şi de protestare. 

Ma aflu în reşedinţa viteazului regiment 


al 13-lea pe care am avut onoare al cu- 
noaşte şi a-l comanda în campania din 1877 
pentru dobindirea neatirnării patriei noas: 
tre. Am ales dinadins Iaşul pentru a vă 
vorbi de chestiunea pronunciamentului, 
fiind-că aci voiu fi înţeles şi aprobat, căci 
viteji nu pot fi de cit ostaşii iscusiţi în 
ideile de disciplină și militarii instruiți 
în sentimentul îndeplinirei datoriei cu 
ori-ce sacrificiu. 

D. general Manu face istoricul acestei 
cestiuni, arată destăinuirile ce s'au fâcut 
în parlament şi urmează: 

Neertată purtare au avut conducătorii 
partidului liberal în chestiunea oficerilor! 
Tara nu poate să o erte. Noi. chemată a fi 
controlatorii partidului liberal, precum el 
are «dreptul a fi cel al partidului conser- 
vator, datori suntem a denunța ţărei şi 
Majestăţei Sale pe şefii partidului de crimă 
de les-patrie. (Aplause nesfirşite). 

sederea mai departe la guvern a acestor 
conducători este de o pildă urită şi ar 
însemna că pentru a obţine puterea par- 
tidele politice pot recurge la faptele cele 
mai nemorale. 

Şeful nostru şi-a îndeplinit datoria prin 
declaraţiunea făcută la ultima întrunire 
în Bucureşti. Suntem convinşi că ne-aţi 
aprobat şi de nu ne înşelim, aşteptăm 
ca şi domnia voastră să votaţi vre-o mo- 
țiune, care sar asocia la declarațiunea 
sefului nostru. 

Armata noastră, pavăza ţărei, scutul 
onoarei Rominiei este şi va fi numai a 
țărei şi nu va sluji nici o dată de treaptă, 
pentru a se sui la putere partidele noa- 
stre politice! (Aplause entusiaste). 

Oratorul solicita apoi voturile ieşenilor 
pentru alegerea de la 9 Maiu şi 'și sfir- 
şeşte ast-fel magistralul său discurs: 

Abstracţiune făcînd de persoana mea, 
alegerea unui muntean în fosta capitală 
a Moldovei ar fi o nouă dovadă, o dovadă 
demonstrativă nu de tăria unirii, căci 
aceasta este afară din chestiune, dar de 
simpatia unora pentru cei alţi, de armo- 
nia ce uneşte Muntenia şi Moldova în 
aprecierile lor asupra partidelor. 

Alegerea în laşi a aceluia pe care Bu- 
cureştii a voit să-l trimită în Senat ar 
însemna că numai unirea face forţa. Ni 
aşa sa şi inţeles alegerea în laşi, căci 
toate grupările conservatoare sunt unite 
la olaltă, ca sa facă sa triunfe aceeaşi 
candidatură. (Aplauze). 

Ce fericit trebue să fiu eu, că vi se 
propune să servesc de drapel. eù. pentru 
această, demonstraţiune. 

Cum să vă multumesc mai bine, decit 
asigurindu-vă că intereresele Iaşului vor 
fi sprijinite de mine cum ar fi sprijinite 
de un adevărat fiu al Iaşului şi al Mol- 
dovei şi strigindu-vă din toată convingerea 
ca să reuşiţi: 

Voiţi şi veţi putea! (Aplause entusiaste). 


Discursul d-lui N. Ath. Popovici 


Oratorul arată mai intii rolul partide- 
lor: căderea, venirea şi starea lor la pu- 
tere; arată chipul liniştit cum partidul 
conservator a transmis puterea partidu- 
lui liberal şi apoi se intreabă : 

Să ne întrebăm, iubiţi leşeni, cu nepăr- 
tinire, cine conduce astă-zi ţara? Dacă 
vom constata că o conduce un puternic 
partid, capabil. patriotic, vom zice că e 
foarte probabil că țara e bine condusă: 
dar dacă vom constata că o conduce o 
sfărămătură de partid, a priori vom în- 
țelege că nu poate fi vorba de o bună 
conducere, ci de un pericol. 

In ţările libere, cum este prin exce- 
lenţă. ţara noastră, presa este un crite- 
rit puternic ca să ne arate o situaţiune 
politică reală. 

Citim gazete: <Timpul:, jurnal conser- 
vator; «Epoca», jurnal conservator, « Vo- 
inţa Naţională», jurnal naţionaliiberal ; 
«Dreptatea», jurnal naţionat-liberal; «Dra- 
pelul>, jurnal naţional-liberal. 

Este azi la putere partidul naţional-li- 
beral? Dacă ar fi, am vedea presa na- 
ţional-liberală luînd solidaritatea actelor 
guvernului. 

Noi însă vedem un alt spectacol: ve- 
dem pe d. Fleva, un imporiant membru 
al partidului naţional-liberal, pentru că a 
fost un important ministru în această 
venire din urmă la putere a partidului, 
fiind ministru de interne, îl vedem cu 
grupul săi şi cu jurnalul său «Dreptatea» 
facind opoziţie guvernului actual. 

Mai vedem pe d. Aurelian. fost minis- 
tru, şi chiar prim-ministru în timpurile 
din urmă ale venirei la putere a parti- 
dului naţional-liberal, înconjurat de alţii, 

cari aŭ fost asemenea ministri, ca d. Las- 
car, Porumbaru și alţii, îl vedem zic pe 
d. Aurelian, înconjurat de multi membrii 
însemnați ai partidului național-liberal, 
ca d-nii Costescu-Comăneanu, Eugeniu 
Costinescu, Delavrancea, Poenaru-Bordea, 
Xenopol şi alţii, grupată şi muniţi de 
jurnalul «Drapelul», cari fac opoziţie gu- 
verului actual, combătind în fie-care zi 
actele lui. 

Dar ceva mai mult, d. Alexandru Dju- 
vara a fost membru al ultimei combina- 
țiuni ministeriale și Ya părăsit și critică 
actele guvernului. 

Cea mai rămas, domnilor, la conduce- 
rea vasului pe mare? Nişte forțe îmbu- 
căţite al unui echipaj descomplectat, pă- 
răsit de cirmaci. un căpitan bolnav, fo- 
chistul lipsă, oamenii necesari pentru în- 
tinderea pinzelor sai mănuirea cirmeï 
în număr foarte insuficient; o busolă 
stricată, arătind vest în loc de est, nord 
in loc de sud si aşa mai departe. (Apl.) 

Ce-a mai rămas dar? Nimic, de cit un 
guvern care stă gata să se se prăbuşea- 
scă. (Aplauze). 

Dar pină atunci? Căci această situa- 
țiune poate dura o zi ori două, o lună 
sau două... ce face ţara? ce este ea vi- 
novată să asiste la tristul spectacol al 
unor încăpăținaţi, cari îşi asumă o râs- 
pundere mai mare de cît puterile lor? 
Pentru ce să sufere trebuinţele ţărei, 
pentru ce ea să stea pe loc sau să dea 
inapoi de la progresele ce ciştigase pină 
astă-ză ? 

Trebue să li se dea lovitura de graţie, 
ceea ce va fi concluziunea întrunirei noas- 
tre de astă-zi, 

Dar, domnilor, pînă să ajungem acolo, 
să dovedim bine prin programele şi prin 
faptele lor, că prelungirea vieţei unui a- 
semenea guvern e un pericol pentru ţară. 

Intregul partid liberal a venit la pu- 
tere acum trei ani. Evident că cu forţele 
unite puteau îndeplini totul sau parte 
din promisiunile lor, două mii de forţe 
pot mai mult de cit două sute de forțe 
şi mai mult de cit douâ-zeci de forte. 

Sa promis toate şi nu s'a făcut nimic: 

«Vom lucra din răsputeri ca să ridi- 
căm țărănimea din mizeria în care ea 
este astă-zi»; aŭ zis și au fost aplaudaţi. 

Azi însă e mai Tău. 

«Infrinarea cheltuelilor statului» au zis, 
şi în fapt le-au mărit. făcindu-se o sumă 
de risipe. 

«Darea personală este cea maï injustă»; 
ea există şi astă-zi. ` 

Despre Biserică.— «Preotul să râmină 
mingietorul sufletelor, intăritorul conştiin- 
telor. conducătorul pe calea virtuţei». 

«Biserica trebue să fie aşezată în posi- 
tiune de a menţine pe o cale sănătoasă 
viaţa morală şi sufletească a poporului». 

«Datoria celor cari sint în serviciul sta- 
tului este de a nu produce, ci din contra 
de a evita scandaluri». (Risete și aplause). 

«Intiiul punct este domnia legilor». 

«Domnia legilor este temelia regatului». 

Să ne oprim, Domnilor, un minut asu- 
pra vorbelor. Nu cred să fie om care să 
nu aprobe părerea d-lui Sturdza despre 
Biserică şi despre. domnia legilor, aşa 
cum sînt spuse în discursul d-sale de mi- 
nistru-preşedinte. 

Dar faptele? "Mi-e penibil, Domnilor, să 
maï revin şi eŭ asupra stărei bisericei din 
ani din urmă. 

In istorie nu e prevăzut cazul nostru 
ca o lovitură oficială atit de puternică să 
se dea temeliilor bisericei noastre și să se 
stărime cu atita ușurință toate principiile 
puse atit de bine toemai de d-l Sturdza 
la 1995 în această salā. 

Preotul nu a mai remas mingietorul su- 
fetelor; şi domnia legilor—întiiul punct 
al programului d-lui Sturdza, a primit nu 
ştirbiri, dar înlocuire completă cu domnia 
bunului plac; justiţia laică şi bisericească 
au fost sguduite din temeliile lor; şi dom- 
nia legilor fiind temelia regatului, Regatul 
a fost sguduit în temeliile sale. 

Preceptul bun al d-lui Şturdza, că «da- 
toria celor cari sint în serviciul statului, 
este de a nu produce ci din contra dea 
evita scandaluri», a fost cu atita uşurinţă 
sacrificat de d-sa. in cit singur sa făcut 
prin faptele sale victimă a neascultărei 
preceptelor sale (aplause) ;' şi după ce a 
provocat pe stradele capitalei scandalu- 
rile care din contra trebuea să le evite, 
s'a prăbuşit de la putere. pentru ca så 
vie cuminţenia d-lui Lascar Catargiu şi 
desinteresarea sa patriotică, să aducă în 
preot întărirea conştiinţelor și să-l facă 
conducător pe calea virtuţei (aplause). 

Să speram, Domnilor, că lovitura adusă 
bisericei şi credinţei preotului - şi mirea. 

nului, încet cu incetul se va lecui. 

Să sperăm că restabilirea păcei adusă 
în stat şi în biserică de cuminţenia d-lui 
Lascar Catargiu, va face ceea cea zis d-l 
Sturdza, va face ca biserica să fie aşezată 
în poziţiune de a menţine pe o cale sà- 
nătoasă viaţa morală şi sufletească a po- 
porului romin (aplause prelungite). 


Despre armată -1n această parte, Dom- 
nilor, să-mi permiteţi a citi cuvînt cu cu- 
vint discursul d-lui Sturdza: 

«Dacă în general în serviciile statului 
«trebue să domnească legile, apoi mai 
«este încă o instituţiune mare a statului. 
«unde domnia lepei este impusă ca o 
«condiţie sine qua non, şi unde domnia le- 
«gilor se ridică şi devine disciplina traiului 
«şi a mişcărilor. Această mare instituţi- 
«une este armata. In armată favoritismul 
<şi bunul plac trebue să fie din rădăcină, 
«desfiinţate. Ştiţi că pentru viile filoxe- 
«rate nu este alt leac de cit scoaterea 
«viței din rădăcină şi arderea el cu pe- 
«trol. Aşa trebue să se desrădăcineze şi 
«şi să se ardă favoritismul şi bunul plac 
«în armată. Armata este scutul ţărei. In 
«armată residă siguranţa statului. Armata 
«nu este o jucărie a unor particulari. Ar- 
«mata nu este o jucărie de lux, un lucru 
«de paradă, ci cea maï serioasă institu- 
<țiune a statului, fiind-că prin ea să cere 
«cetăţeanului cel mai mare sacrificiu ce-l 
«poate un om da — viața. Dar, armata mai 
seste alt-ceva; ea trehuea să fie pentru 
«cetăţean o scoală a unei vieţi curate, 
«probe, oneste, regulate, muncitoare, în- 
«chinate datoriei şi tuturor virtuţilor. 

«In armată trebue să fie bărbaţi cu 
«voinţa energică, iar nu şovăitoare, cu 
«simţul datoriei dus la culmea perfecti- 
«unel, ca să nu fie şovăire în executarea 
<ei, căci e vorba ca intrun moment dat 
«nu viaţa să fie în primejdie, ci viaţa să 
«fie sacrificată, -- unul pentru cei care 
«rămîn şi pentru viitor. Un moment de 
cesitare duce în abis un popor întreg. 

«De aceia este rău cînd sunt guverne 
«cari cată să înfringă convingerile cetă- 
«ţenilor, energia acelor convingeri, căci 
«din cetăţeni spălăciţi nu se pot forma 
«soldaţi curagiosi. De aceia să cere cu în 
«armată să fie o disciplină, pentru ca con- 
«vingerile să nu se poată dărima nici prin 
«frică, nică prin ademeniri, nici prin 
«calcule personale. 

«Armata este acea instituţiune care 
«trebue să stea constantă, neprihănită, 
«constant devotată statului, Suveranului, 
«naţiunei. Este dar cu neputinţă să-și 
«poată închipui cine-va o armată bună, 
«în care legea scrisă şi legea nescrisă a 
«moralei să nu domnească şi în care dis- 
«ciplina să fie decăzutaă. O armată în care 
«legi şi disciplină nu ar fi, este o adună- 
«tură de oameni cari poartă uniforma dar, 
«cari nu represintă nici o putere». 

Să luăm aminte Domnilor, căci e mare 
cestiunea armatei în timpurile noastre. 

Pe cînd întreaga lume face cele mai 
mari sacrificii pentru armată şi pe cînd 
tendinţa este ca să se continue din ce în 
ce sacrificii de miliarde, — am idee exactă 
de importanţa cuvîntului, nu greşesc, — 
ar fi bine ca acest program, această teorie 
făcută despre armată, să nu fie un mij- 
loc politic necinstit cu care un om vine 
la putere şi vrea să ademenească opini- 
unea publică (aplause). 

Pentru" că, Domnilor, dacă ai promis să 
desfiinţezi un imposit și nu ai făcut poţi 
trece de neglijent ; dacă cu rea, credinţă 
nu ai făcut, treci de mincinos şi înşelă- 
tor. Dacă ai promis scădere de imposite 
şi venind la putere ai făcut urcare de 
imposite, dacă ai promis economii şi aï 
făcut risipe, eşti un inşelător, dar în o 
mie de împrejurări poţi fi scusabil şi nică 
o dată trădător de patrie. 

Dar domnilor, dacă, cu totul pe dos de 
ceea ce al semnat ca program, introduci 
în marea instituţiune a armatei favoritis- 
mul, bunul d-tale plac, începi să comiţi 
o crimă. 

Dacă se dovedeşte că tu ai introdus 
filoxera în această frumoasă vie numită 
armată, comiţi o crimă. 

Dacă şti! că în armată trebue o voinţă 
energică, iar nu şovăitoare, cu simţul da- 
toriei împins la culmea perfecţiunei, dacă 
ştii că trebue o disciplină ca convingerile 
să nu se poată dărima, nici prin frică, 
nici prin adimeniri, nici prin calcule per- 
sonale; 4 

Dacă inguți propagi ca să captivezi 
opiniunea publică, că armata este acea 
instituţiune, care trebue să stea constantă. 
neprihănită, constant devotată statului. 
Suveranului, naţiunei..:. şi dacă tu care 
insu-ţi ştii și probagi toate acestea te faci 
însuţi filoxera distrugătoare a acestei mari 
instituţiuni, uneltind intrigi, corupind, ade- 


menind, ucigind sfinta disciplină, această 
puternică fortă din anmată nu maì rămâne 
nici o îndoială că eşti criminal. comitinil 
crima de les-naţionalitate, comitind erima 
de trădare de patrie „(aplause prelungite). 

Dar, domnilor, noi nu putem face un act 
de uşurinţă ca fără o dreaptă judecati 
să strigâm în contra unui om: sà se răs- 
tignească»! 

Ci din contră doresc să se facă o dreaptă, 
judecată. 

Şi mai doresc, —şi vă rog să mă urmaţi 
în această, idee, ca sc mnu se ulevererrser 
că partidele noastre politice nu aŭ consti- 
ință de gravitatea acestor cestiuni, de la 
care depinde soarta statului romin ! 

Să nu se adeverească că serupulele noa- 
stre şi pofta noastră pentru putere, cù 
trebuințele noastre pentru putere ne în- 
ping pînă la asa excese în cit să comitem 
crime de stat pentru ca să ne satisfacem 
ambiţiunile și interesele noastre partien- 
lare (aplause). 

Să-mi daţi voe domnilor, ca să conchid. 

Cea mai bună demonstrație ce să poate 
face despre insuficienţa grupului de la 
cirmă de a mai putea conduce tara, sint 
greşelile sale, este neputinţa sa. 

Tot ce a promis nu a făcut. “i cele ce 
a făcut sint pe dos și în rău din promi- 
siunile bune ce a dat. 

Toată pasărea pe limbu ci piere. 

Acest guvern va pieri, după vorbele si 
după faptele sale. - Am zis. (Aplause pre- 
lungite). 


Discursul d-lui Al. Bădărău 

Publicul primeşte pe d. Băulărăau cu a- 
plause furtunoase. 

Distinsul orator începe prina spune că 
primirea simpatică ce-i se face dovedeşte 
că înregimentarea sa în partidul conser- 
vator este considerată ca un pax de en- 
minţenie politică. 

Vorbeşte de situaţia guvernului si de 
modul cum a fost primit la putere parti- 
dul liberal, arată succesul ceai avut 
cele trei intruniri ţinute de partidul con- 
servator, la Iaşi, în ultimul timp si do- 
vedeşte cum partidul conservator prin 
felul înţelept cu care face oposiţie parti- 
dului liberal însănătoşează moravurile 
noastre politice. 

Dar partidul conservator nu face nu- 
mai opere negative. Nu se mulţumeşte 
numai să condamne nelegiuirile guvernului 
actual. El știe să facă şi .operă positivă,. 
cum a făcut în luna Noembre trecut. 
cind venind în mijlocul ieşenilor prin oa- 
meni ca Nicu Filipescu. Neniţescu. Barbu 
Păltineanu, l-r. Istrati, M. Vlădescu. a 
arătat ce reforme crede tineretul conser- 
vator că va putea realisa partidul la u- 
propiata lui venire la putere. 

Eată, cum ar schimba situațiunea noas- 
tră parlamentară reprezentații proporţiv- 
niști, va arătat d. D. Neniţesceu; iată 
cum sar uşura aparatul nostru admi- 
nistrativ şi cum sar garanta pe cetăţeni 
în raporturile lor cu organele adminis- 
traţiei, v'a spus'o d-nii Filipescu si Bar- 
bu Păltineanu, în întrunirea cercurilor 
de studii sociale. Cea mai intinsă liler- 
tate sa dat tuturor membrilor cercu- 
lui, ca să se convingă despere temeini- 
cia şi din punct de vedere a principie- 
lor şi din punct de vedere practie a lu- 
crărilor care pot într'o zi să aibă onou- 
rea de a deveni proecte «le legi. Cind 
reformele viitorului după o largă discu- 
ţie aù intrat in mintea şi inima tuturor 
ce simt într'inşii o vocaţiune politică, vă 
puteţi usor închipui pentru ce nau să rà- 
miie o literă moartă ca frasele sforãitoare 
unui program aclamat. 

Aţi înțeles din nou ce înseamna mora- 
vuri sănătoase, moravuri conservatoare 
in materie de programe. 

De alt-fel, cu cercul studielur sociale, 
cu obiceiul de a supune din timp discu- 
ţiei partizanilor şi opiniei publice pro- 
ectele de legi suntem în plină tradiţie in 
partidul conservator. La 1888 guvernul 
conservator în prima sa formaţiune sub 
preșidenţia d-lui Th. Rosetti a publicat 
chiar în «Monitorul Oficial= proectele de 
legi. In o a doua formaţiune, sub pre- 
sidenţia d-lui general Manu. a publicat 
şi răspîndit la timp acele 10 proecte de 
legi, care în timpul acela sau numit de- 
calogul Manu. 

Liberalilor nică nu le-ar trece prin 
minte să organizeze în sinul partidului lor, 
o instituție ca aceia a cercurilor sociale, 
din care să iasă un program constient 
de reforme a partidului. Aceasta cere mun- 
că grea şi cinstită, lucru care a fost tot- 
deauna o sperietoare pentru adversarii nos- 


tri. Ei sau gîndit cel mult la întruniri de 
majorităţi în care aceste majorităţi să fie 
dojenite că nu ascultă destul de orbeşte 
şi deci sacul cu grăuneţe e în primejdie sau 
cel mult la congrese care ar aranja nu 
programe de guvernămint, ci cîte fotoliură 
ministeriale să aibă fie-care coterie din 
partid. 

Liberalii cu cunoscuta lor lărgime de 
suflet nu îngădue nici altora, să facă ceea 
ce nu vor sau nu poi ei să facă. Inspi- 
raţiei fericite de a fi fondat cercul de 
studii datoreşte Nicu Filipescu, campania 
infamă care a luat de pretext o nenoro- 
cire pe care noi toţi şi Filipescu cel din- 
tiiu a deplins-o, care a produs atmos- 
fera din care a eşit condemnaţiunea se- 
veră prin care fruntaşul atit de util nouă 
şi de dăunător lor, este împedicat în ac- 
tivitatea sa, pe un timp îndelungat. 

Oratorul trece apoi în revistă faptele 
ma. insemnate politice din domnia aces- 
tul guvern şi sfirșeşte abordând chestia 
candidaturei d-lui general Manu. 

D. Bădărău face elogiul candidatului con- 
servator care a mers cu bună deprindere 
de om civilizat pînă a aduce elogii sena- 
torului Toni, care a ocupat scaunul a- 
cum vacant. De sigur că d-lui fendrea, 
candidatul colectivist, nu i-ar th trecut 
prin minte 0 aşa de delicată atenţiune. 

Oratorul vorbeşte apoi despre şoaptele 
colectiviştilor cari combat pe d-nu general 
Manu pe chestia muntenismului. 

In împrejurările de faţă, cînd ţara e 
agitată de descoperirea crimei de Stat, 
a prenunciamentului ofițerilor, alegerea 
d-lui Manu care represintă cinstea, dis- 
ciplina, respectul legilor, se impune şi 
partidul conservator a avut o fericită in- 
spiraţiune cînd i-a pus candidatura, 

In ce priveşte muntenismul d-lui Manu, 
«d. Bădărău aminteşte că generalul s'a aflat, 
în timpul resbelului, în capul regimentului 
XIII de dorobanţi; de vitejia acestor mol- 
doveni din Iaşi, în tot-d'a-una a vorbit cu 
admirare şi d. general Manu e aşa de 
puţin muntean în cit a refuzat să ia parte 
la 11 Februarie 1866 la detronarea lui Cuza 
uitînd că acesta, e moldovan şi neaducîndu-şi 
aminte de cit de datoria către lege. 
(Aplause prelungite). 


BRAILA 


Intrunirea s'a ţinut în sala Paradis 


la onele? pam. 
lată, în rezumat, discursurile d-lor 
C. Boerescu și Cancicov. 


Discursul D-lui Const. Boerescu 


Candidatul nostru la alegerea col. I de 
Senat din Brăila, arată schimbările la faţă 
suferite de liberali de doi ani și jumătate 
de când sînt la guvern. 

Pe cînd în oposiţie partidul liberal prin- 
trun program sgomotos, acuza pe d. Ca- 
targiu că ar fi trădat ţara în chestiunea 
naţională, la guvern, s'a arătat mai trădă- 
tor căci a plecat steagul, ținut cu mindrie 
dexenerabilul şef alpartidului conservator, 
Lascar Catargiu. (Aplause sgomotoase). 

Vorbeşte apoi de chestiunea naţională 
din Macedonia, amintind că şcolile româ- 
nesci de acolo sînt în decădere, precum 
şi de expulzarea peste hotare a celor doi 
profesori romini din Bitolia, cari aŭ venit 
în Bucureşti ca să ceară dreptate. (Aplas 
use furtunoase). 


SUPLIMENT GRATUIT LA ZIARUL «EPOCA» 


Acestea sînt fapte — zice d-nul Boerescu, 
nu calificative, fapte recunoscute de în- 
treaga ţară și înregistrate de presă. 

Trecîind la alegerile libere cu cari se 
läudaŭ liberalii, oratorul zice că numai li- 
bere n'aii fost acele alegeri, cînd cetăţenii 
ameninţaţi erau controlaţi în sala de vot. 
Tiranie se poate numi, dar libertate în 
alegeri, nu! (aplause). 

Vorbind de desidenţele liberale, d. Con- 
stantin Boerescu, zice, că liberalii se a- 
cuză unii pe alţii. 

Aminteşte acusările de rea administrare 
aduse guvernului d-lui Sturdza de chiar 
membri din partidul liberal, ca d-nil Au- 
relian, Fleva, Lascar și Emil Costinescu. 

i cum credeţi că a răspuns guvernul 
d-lui Sturdza la aceste acusări? întreabă 
oratorul. A răspuns cu un mare dispreţ, 
arătind că el, deţinind puterea, nesocoteşte 
totul. 

Ei bine, acest dispreţ se adresează d-lor 
Aurelian, Lascar şi Fleva? Nu! 

Dănsul se adresează cetăţenilor, masei 
electorale, căci pe alegători îi represintă 
eï în parlament. În numele d-voastră, în 
numele cetăţenilor vorbeau aceşti oratori, 
acusind guvernul de rea credinţă şi. de 
rea administrare. (Aplause). 

Aceste cause — continuă d. Boerescu, 
au provocat de sigur demisiunea onora- 
bilului d-voastră representant, d. d-r. Lon 
Butărescu, care sa lepădat de mandatul 
de senator al colegiului I al acestui județ. 

Arată că chiar dreptul de interpelare 
a fost anihilat în corpurile legiuitoare. 

Trimiţind d-voastră in parlament oameni 
de valoare, bărbaţi politici, cari nu se 
sperie de ameninţări copilăreşti, veţi con- 
tribui printr'aceasta chiar să ridicați pres- 
tigiului ţărei, atit de” înjosit de liberali. 

D-nul Constantin Boerescu, termină, es- 
punindu-şi convingerea că cetăţenii Bră- 
ileni, vor sci să ţie seamă de aceste a- 
devăruri şi declarind că dacă va fi ales, 
va sci să-şi facă datoria aşa cum şi-a 
fâcut'o pînă acuma. (Aplause furtunoase). 


Discursul d-lui Cancicov 


D-sa luînd cuvintul după d. Boerescu, 
începe prin a zice că se simte foarte emo- 
ţionat luînd parte la acest rechisitoriu nu- 
meric al faptelor partidului liberal, după 
un om de valoarea şi de importanţa d-lui 
Boerescu. 

Intr'o cuvintare caldă, şi des întreruptă 
de aplausele cetăţenilor, tînărul orator, 
după ce enumără şi descrie cu deamă- 
nutul toate actele guvernului liberal, de 
cind acesta, deţine puterea, precum detro- 
narea mitropolitului Ghenadie, Chestia 
Naţională din Macedonia şi Transilvania, 
cu decorarea lui lezsensky, visita M. S. 
Regelui la Buda-Pesta, banchetul de la 
Braşov, precum si imfama ' condamnare 
a d-lui Filipescu, dovedeşte că singur par- 
tidul conservator este partidul viitorului 
și al ideilor. (Aplause sgomotoase), 

Cind oratorul zice că a fost însărcinat 
de către d. Filipescu a transmite cetăţe- 
nilor Brăileni, sentimentele sale de dra- 
goste, un puternic sgomot de aplause sa 
ridicat de prin rîndurile cetăţenilor entu- 
siasmaţi, acoperind vorbele oratorului. 

Ca, şi cei alţi oratori, d. Cancicov în- 
deamnă pe cetăţeni a ţine în seamă can- 
didadura d-lui Const. Boerescu, fiind singur 
care ar putea da o dovadă Regelui şi 
guvernului d-lui Sturdza, de indignarea și 
surescitatea în care se află ţara în contra 


regimului liberal. (Aplause furtunoase sa- 
lută pe orator, care este viu felicitat de 
toți membri presenți din comitet ai par- 
tidului conservator). 


PITEŞTI 


Nu am putut dobindi de cît un 
scurt rezumat după discursul d-lui 
Ion Mitilinei, discurs, care a entu- 
siasmat pe piteşteni. 


Discursul d-lui Mitilineu 


D. Mitilineu începe prin a aduce laude 
cetăţenilor pitişteni pentru lupta ce au 
dus în contra actualului guvern la pen- 
ultimele alegeri comunale şi se declară 
mindru a vorbi faţă cu o adunare com- 
pusă din elita oraşului şi a judeţului. 

Arată că scopul intrunirei, este grija. 

ce a coprins pe toţi faţă cu şirul neîn- 
trerupt de acte odioase comise de cei 
cari stau la cărmuirea statului. Face bi- 
lanţul nelegiuirilor comise, nelegiuiri cară 
'si au încoronarea în afacerea pronuncia- 
mentului. O ultimă sforţare şi victoria 
va fi a noastră: baraca de la guvem se 
va prăbuși, iar piticul care se ascunde 
intr'insa va cădea rusinos, despreţuit, 
huiduit şi batjocorit de opinia publică, 
care sa deşteptat şii strigă astăzi 
din toate unghiurile ţărei: Jos necura- 
tule! Jos irădătorule ! 
+ Insistă asupra chestiei mitropolitului 
Ghenadie, surghinit în monastirea Căldă- 
ruşani, —asupra atentatului comis la cur- 
tea de Casaţie și la curtea de Apel din 
Bucureşti prin smulgerea de pe fotoliul 
lor a patru magistrați inamovibili; vor- 
beşte de decorarea lui lesensky, arătind 
că cuvintul de «nemernic» pe care omul 
scuzelor la aruncat marelui patriot, ne- 
“uitatul Alexandru Lahovary, trebue pe- 
cetluit în fruntea celui care a maj avut 
cutezanţa de a cobori după consulatul 
din Bitolia, falnicul tricolor înălţat de 
reposatul Lahovary, terfelindu'l şi reţi: 
nînd încă şi azi în Bucureşti fără nici 
un rost pe reprezentantul nostru în Bi- 
tolia. 

Arată cum sinceri şi convinşi membri 
ai partidului liberal ca Fleva, Costinescu, 
Lascar, Delavrancea, Xenopol aŭ dat sem- 
malul de alarmă, cum chestia mitropolitană 
s'a tranșat prin concursul luminat şi des- 
interesat dat de partidul conservator și 
de veneratul şef al partidului conservator 
Lascar Catargiu, cum un fost ministru 
liberal a denunţat Parlamentului inten- 
ţiunile ce nutreau unii pentru suspendarea 
inamovibilităței magistraturei, cum d. Cos- 
tinescu a înfierat guvernul in afacerea 
pronunciamentului, arătind că unii din 
membri guvernului actual au indeninat 
pe ofiţeri la pronunciamentul, cum d. De- 
lavrancea a sârobit pe Sturdza & C-ie 
în chestea naţională. 

De la partidul conservator, partid de 
ordine şi cinste, adaogă d. Mitilineu, a- 
tirnă azi indreptarea atitor nelegiuiri. Co- 
lectivitatea de la 1888 a reînviat. Ea tre- 
bue strivită. După o periodă de uscăciune 
înecătoare, vine vijelia care aduce ploaea 
bine făcătoare. Atmosfera. se purifică, — 
gunoiul se mătură! Măturaţi gunoiul! Pu- 
rificați atmosfera! Ţara va vedea cu drag 
o asemenea operă. La luptă! Victoria este 
a partidului sonsertator. 

Aplause entusiaste au acoperit ultimele 
cuvinte ale tinărului orator. 


— 


CRAIOVA 


Peste două mii de cetăţeni aŭ 
luat parte la întrunirea ce s'a ţinut 
în sala «Belle-Vue». 

lată un rezumat după discursul 
rostit de d. Take Ionescu. 


Discursul d-lui Take Ionescu 


Oratorul trece apoi în revistă actele 
guvernului, se ocupă pe larg de chestia 
pronunciamentului ofițeresc, și sfirşeşte 
ast-fel : 

Este un an trecut de cind am avut 
cinstea ca tot în sala asta să ne adresăm 
d-voastră. Venisem atunci condusă «le sen- 
timentul datoriei către țară și religie. 
Venisem să protestăm în contra nelegiu- 
irei care se comisese în cestiunea Mitro- 
politului. Fraţi maï puţini atunci de cit 
acuma. 

Cind aţi eşit d'aici de sigur că în lume, 
în oraş, aţi găsit oameni, amici, cari vă 
vor fi zis că tot ce v'am spus erau vorbe, 
și au trecut numai două luni după aceea 
şi aţi văzut cu toţii ce s'a întîmplat. 

Am văzut, în casa bătrinului Lascar 
Catargiu petrecîndu-se un lucru, pe care 
nu cred să'l mai vedem petrecîndu-se vre-o 
dată şi care nu s'a mai întîmplat nicăeri. 

Am văzut în casa unui simplu cetățean 
care nu era nici măcar senator ori de- 
putat, am văzut pe primul Ministru al 
țerei, cerindu-i sfaturi şi dindu-i întîlnire 
la Ministerul Cultelor, şi chiar mie care 
nu eram asemenea nici deputat, mi sa 
făcut această cinste. 

Ne-am dus dupe aceia la ministerul 
Cultelor, d-nu Lascar Catargiu și cu mine, 
şi am dictat raportul către sf. Sinod în 
afacerea Mitropolitului primat. (Aprause 
prelungite). 

Şi toate astea pentru ce? Pentru-că 
L. Catargiu era mare, era mare prin 
cuminţenia şi prin patriotismul lui. 

Aş putea să citez chiar un fapt 
istoric de la 1858, cînd Lascar Catar- 
giu a renunțat la candidatura tronu- 
lui Moldovei și chiar faptul de la 1870 
cînd M. S. Regele îşi făcea bagajele 
şi numai îndemnat de faptele acestui 
bătrin a renunţat el, care 'şi-a pus spi- 
narea contribuind ast-fel la opera de 
mărire a naţionalităţei noastre. 

Da, a fost mare Lascar Catargiu prin 
îndeplinirea acestor fapte; mai mare chiar 
de cit la 1888 cînd a cutreerat ţara din 
oraş în oraș pină la Martie 1888, cînd a 
căzut guvernul de tristă memoric al lui 
Ion Brătianu. 

De unde îi vine această putere, şi cum 
vă espicaţi «d-voastă că Lascăr Catargiu 
şi la 1870 şi la 1888 cind nu era nică 
deputat, nici senator, nică în guvern a putut 
indeplini aceste fapte mari? Pentru că 
el se sprijinea numai pe popor şi cu con- 
sciinţa împăcată îşi îndeplinea datoria către 
țară. 

Un guvern tinăr care avea o viaţă abia 
de un an, dar, bătrin de păcate sa dus 
în strada Amză la Lascar Catargiu, pentru 
căila spatele lui erau conștiința naţională, 
opiniunea publică a întregei ţări; iar la 
spatele lor, de şi aveau camerile şi senatul 
totu-şi erau mititei faţă de uriaşul L. Ca- 
targiu. 

De atunci a trecut un an și jumătate 
şi ați văzut ce s'a întîmplat; s'a întîm- 


plat aceia, ce nu se îmtimplase în cei 12 
ani aï lui Ion Brătianu. q 

Acum 2 ani şi jumătate dacă ar fi ve- Y 
nit cine-va şi v'ar fi spus, că o să vie 
un guvern liberal, care să facă toate astea, 
m'ață fi crezut că se poate şi cu toate 
astea uite că s'a putut. 

Dacă acum 2 ani şi jumătate, var fi 
spus cine-va că o să vie un guvern care 
să vă îndoiască birurile, n'aţă fi crezut că 
se poate, cu toate astea uite că s'a putut, 

Dacă v'ar fi spus cine-va că 0 să vit 
un guvern care va da un decret la «Me- 
nitorul Oficial», ca să cîştige guvernri 
grecesc în contra Statului, n'aţi fi crezut | 
şi iacă că sa putut. 

Dacă v'ar fi spus cine-va că partidul 
liberal care zicea în opoziţie că pusca 
armatei noastre este un băț, cind va veni | 
la putere, va cumpăra 40,000 de bețe; 
era să ziceţă că nu se poate, şi iată că 
s'a putut și asta. 

Dacă v'ar fi spus iarăşi că va veni un 
guvern care întrun județ va refuza să 
facă alegerea dupe lista electorală legală, 
fiindcă treaba se putea face numai cape 
lista, cea nouă, aţi fi respuns că este bas mu 
cu cocoşu roşu şi uite că sa întîmplat. 

Dacă v'ar fi spus cine-va că are să vie 
un guvern liberal pe care săl combată < 
Fleva, Aurelian, Lascar, Costinescu, De- 
lavrancea, Xenopol, Pop, Gogu Ştefănescu 
şi cu toate astea guvernul tot să stea, 
n'aţi fi crezut, cu toate astea, uite, şi asta 
a fost. 

Dar dacă v'ar fi spus cine-va, că o să 
vie un guvern liberal care să acuze pe 
Mitropolitul ţărei cu scrisori mincinoase 
că este un bandit, și mai pe urmă să 
vie un alt guvern tot liberal să dovedească 
că scrisorile sunt falşificate, şi apoi să 
ceară deslegare de la conservatori cum 
să reguleze lucrurile, n'aţi fi crezut, şi 
uite s'a şi intimplat şi asta. 

Dacă vă mai spunea cine-va că o să 
vie un guvern care prin denunţările sale 
să facă a se şterge limba rominească din 
scoalele fraţilor noştri din Transilvania, 
şi cu toate acestea să continue a sta la 
guvern, aşa este că nu credeţi? e uite 
că s'a întîmplat şi asta. 

Dacă ar fi să merg mai înainte cu 
lista, fără de legilor acestui guvern, ar fi 
să nu mai isprăvesc. Căci d-lor, toate 
legile şi toate fără de legile lor, n'au 
produs de cît măhnirea şi descurajarea ; 
este mai ticălos chiar de cit credeţi dv.; 
ei nu sunt povăţuiţi de munca rodnică 
pentru propăşirea neamului rominesc de 
a sta la putere. Și dacă îi intrebi ce au 
făcut, ei de cînd sunt la guvern ? 

Am făcut ceva, răspund el. Am făcut 
legea învătămintului secundar, —cu asta 
se laudă ei.—Ei bine d-lor, legea aceasta 
este făcută de mine şi 'mi aduc aminte 
că acum un an şi jumătate, chiar în a- 
ceastă sală, un cetățean de colo, mă 
învinovăţea că am prăpădit instrucţiune: 
prin legea învăţămintului secundar pro- 
pusă de mine; astă-zi, d-lor această lege 
s'a votat şi cu ea se laudă ca să stea 
la putere (aplause). 

Au făcut și el ceva nu e vorbă, dar uu 
făcut cu aceia ce aù furat de la noi, însă 
mai scîlciat. 

Noi, d-lor, am crezut că ţara aceasta 
merită o soartă mai bună, şi la aceasta 
nu ne putem aştepta de la un guvern 
care nu reprezintă nici încrederea d-v. 
nică a Coroanei. 

Pentru aceea ne adresăm la d-voastră, 
căci noi credem că scăparea nu poate fi 
la d-l Dumitru Sturdza ori cite legi ur 
mai face. (Aplause prelungite). 


